רחל טסה

רחל טסה-סעיד (נולדה ב-1 בדצמבר 1952) היא ספורטאית עבר פאראלימפית.

ביוגרפיה
נולדה בפתח תקווה ובהיותה בת שנה וחצי חלתה בשיתוק ילדים. את לימודיה החלה בבית הספר לבנות "נצח ישראל" ולאחר מכן למדה בתיכון החקלאי כפר אברהם. בשנים 1972-1971 למדה שרטוט בניין ב.

בשנת 1964 החלה להתאמן במרכז הספורט לנכים.

באליפות הנכים הארצית בשחייה ב-1966 זכתה בארבע מדליות זהב בכל משחי 50 מטר: בסגנונות גב, חתירה, חזה ומעורב.

באולימפיאדת הנכים היידלברג (1972) זכתה במדליית זהב כחברה בנבחרת הנשים בסיף, במדליית ארד כחברה בנבחרת הכדורסל בכיסאות גלגלים ובשתי מדליות ארד אישיות: בתחרות סיף ובמשחה 100 מטר בסגנון חופשי. בשני משחים נוספים (100 מטר בסגנון גב ו-150 מטר בסגנון מעורב) דורגה במקומות הרביעי והחמישי. בנוסף התחרתה במרוץ שליחות בעגלות והן דורגו במקום החמישי.

באולימפיאדת הנכים טורונטו (1976) זכתה במדליית זהב עם נבחרת הנשים בכדורסל, במדליית כסף בתחרות סיף אישית ובמדליית ארד במשחה 50 מטר בסגנון פרפר. בשלוש תחרויות שחייה נוספות ל-100 מטר (בסגנונות גב, חזה וחופשי) דורגה במקום החמישי.

באולימפיאדת הנכים ארנהם (1980) זכתה במדליות כסף עם נבחרות הנשים בסיף ובכדורסל. בסיכום המשחקים צוינה בין חמש שחקניות הכדורסל המצטיינות באולימפיאדה זו.

באולימפיאדת הנכים ניו יורק וסטוק מנדוויל (1984) זכתה במדליית כסף עם נבחרת הנשים בכדורסל.

באולימפיאדת הנכים סיאול (1988) זכתה במדליית ארד עם נבחרת הנשים בסיף והתחרתה עם נבחרת הנשים בכדורסל כיסאות גלגלים.

טסה גרושה ואם לשלוש בנות. בשנים 2003-1973 עבדה במחלקת הכספים של חברת בזק.

קישורים חיצוניים
 פירוט השתתפותה בתחרויות המשחקים הפאראלימפיים באתר הרשמי של IPC 
 רחל טסה-סעיד: ספורטאית עבר פאראלימפית ופעילת ספורט בהווה, הארגון - המגזין החברתי של ישראל, גיליון 57, ספטמבר 2020.
 רחל טסה סעיד באתר היכל התהילה לכדורסל נשים

ספורטאים פאראלימפיים ישראלים
ספורטאיות פאראלימפיות ישראליות
מדליסטיות פאראלימפיות ישראליות
אלופות פאראלימפיות ישראליות
סייפות נכות ישראליות
שחייניות נכות ישראליות
אתלטים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים היידלברג (1972)
סייפים ישראלים באולימפיאדת הנכים היידלברג (1972)
שחיינים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים טורונטו (1976)
סייפים ישראלים באולימפיאדת הנכים טורונטו (1976)
שחיינים ישראלים באולימפיאדת הנכים טורונטו (1976)
כדורסלניות ישראליות במשחקים הפאראלימפיים ארנהם (1980)
סייפות ישראליות במשחקים הפאראלימפיים ארנהם (1980)
כדורסלניות ישראליות במשחקים הפאראלימפיים ניו יורק וסטוק מנדוויל (1984)
כדורסלניות ישראליות במשחקים הפאראלימפיים סיאול (1988)
סייפות במשחקים הפאראלימפיים סיאול (1988)
שחקניות כדורסל נכים ישראליות
נפגעי פוליו ישראלים
ספורטאי איל"ן
ישראליות שנולדו ב-1952
ישראלים שנולדו ב-1952